ถังแตก ขนมที่เมื่อก่อนจะเห็นกันตามงานวัดเป็นชิ้นใหญ่ ๆ ไส้ก็จะเป็นมะพร้าวขูด ใส่น้ำตามทรายผสมงา แต่ร้านนี้มีการปรับเปลี่ยน รูปลักษณ์ก็เป็นชิ้นเล็กลง ทานสะดวก ไส้ก็มีให้เลือกหลายไส้ นำเอาขนมหวานอย่างฝอยทอง เม็ดขนุน มาใส่ช่วยเพิ่มความอร่อย 

สั่งถังแตกไส้ฝอยทอง ไส้นี่ทะลักให้เห็นสีทองอร่าม ตัวแป้งถังแตกจะมีความเปรี้ยวนิดๆ ตามลักษณะของขนมชนิดนี้ นุ่ม เหนียว จะทาครีมขาวก่อนที่จะใส่ไส้ ครีมจะคล้ายครีมที่ทาในขนมเบื้อง ข้น เนียน หวาน มัน ยิ่งทานพร้อมกับฝอยทอง อร่อยมาก จะได้ความหอม หวาน ละมุนในปาก ราคาชิ้นละ 12 บาทเท่านั้น

มาที่ไส้เม็ดขนุน ไส้อาจจะไม่ทะลักให้เห็นชัดเจนเหมือนฝอยทอง แต่ด้านในใส่เม็ดขนุนมาหลายเม็ดเลย ไส้นี่ก็อร่อย จะได้ความมันจากถั่วของเม็ดขนุนด้วย หอม อร่อย ราคา 10 บาทเองค่ะ

ร้านนี้ตั้งอยู่ตรงข้ามธนาคารกสิกรไทย ด้านข้างโรงพยาบาลศิริราช มีแต่แบบใส่ถุงกลับเท่านั้น